
ΤΕΥΧΟΣ ΔΕΥΤΕΡΟ 


Αρ 


.Φύλλου 1215 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ανωτάτου ορίου των επιτρεπόμενων 
κατ' έτος ημερών μετακίνησης εκτός έδρας μετα- 
κινουμένων προσώπων του Μετοχικού Ταμείου 
Πολιτικών Υπαλλήλων (ΜΤΠΥ). 

2 Σύσταση Συνδέσμου Δήμων Νότιας Αττικής. 

3 Υπερωριακή εργασία προσωπικού δακοκτονίας 
Π.Ε. Λακωνίας έτους 2017. 


ΑΠΟΦΑΣΕΙΣ 

Αριθμ. Φ.30316/52805 /Δ9/13850 (1) 

Καθορισμός ανωτάτου ορίου των επιτρεπόμε¬ 
νων κατ' έτος ημερών μετακίνησης εκτός έδρας 
μετακινουμένων προσώπων του Μετοχικού Τα¬ 
μείου Πολιτικών Υπαλλήλων (ΜΤΠΥ). 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 της υποπαραγράφου 
Δ.9 της παραγράφου Δ του άρθρου 2 του μέρους Β' του 
ν. 4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης» (ΦΕΚ 94Α'). 

2. Το π.δ. 94/2011 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 225 Α'). 

3. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα» που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'). 

4. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116 Α'). 

5. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 210 Α'). 

6. Την Υ29/08-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» ((ΦΕΚ 2168 Β'). 


7. Την αριθμ. οικ.44549/Δ9.12193/08-10-2015 από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης 
«Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύης, 
Αναστάσιο Πετρόπουλο» (ΦΕΚ 2169 Β'), όπως τροποποι¬ 
ήθηκε με την αριθμ. οικ.: 54051/Δ9.14200/22-11-2016 
απόφαση του Πρωθυπουργού και της Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
(ΦΕΚ 3801 Β'). 

8. Τα με αρ. πρωτ. 42494/28180/15-11-2016 και 
5657/4519/14-02-2017 έγγραφα του ΜΤΠΥ. 

9. Την ανάγκη μετακίνησης του προσωπικού του ΜΤΠΥ 
προκειμένου να διενεργούνται έλεγχοι σε άλλες υπηρε¬ 
σίες του δημοσίου τομέα, σε ΝΠΔΔ και ΟΤΑ με στόχο την 
ορθή διενέργεια και απόδοση των εισφορών και πόρων 
του. 

10. Το γεγονός, ότι η δαπάνη που προκαλείται με την 
απόφαση αυτή ανέρχεται στο ποσό των 133.000,00 € 
περίπου και θα βαρύνει τον προϋπολογισμό του ΜΤΠΥ 
έτους 2017 (ΚΑΕ 0711,0715,0721). 

11. Την με αρ. πρωτ. 7876/332/24-02-2017 εισήγηση 
της Προϊσταμένης Γενικής Διεύθυνσης Οικονομικών 
Υπηρεσιών, σύμφωνα με την παρ.5(ε) του άρθρου 24 
του ν. 4270/2014 (ΦΕΚ 143 Α'), αποφασίζουμε: 

Καθορίζεται το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των μετακινουμέ- 
νων προσώπων του Μετοχικού Ταμείου Πολιτικών Υπαλ¬ 
λήλων (ΜΤΠΥ), για εκτέλεση ή παροχή υπηρεσίας, ειδική 
αποστολή, για συμμετοχή σε ημερίδες, διημερίδες, συνέ¬ 
δρια, σεμινάρια, εκπαίδευση και μετεκπαίδευση, ως εξής: 

α) σε εξήντα (60) ημέρες κατ' έτος για τον Πρόεδρο 
του Διοικητικού Συμβουλίου του ΜΤΠΥ, 

β) σε εξήντα (60) ημέρες κατ' έτος για τον Προϊστάμε¬ 
νο της Διεύθυνσης Διοικητικού, τον Προϊστάμενο της 
Διεύθυνσης Ασφαλισμένων και τον Προϊστάμενο της 
Διεύθυνσης Διαχείρισης Περιουσίας και 

γ) σε εξήντα (60) ημέρες κατ' έτος για επτά (7) υπαλλή- 
λουςτουΤμήματος Ελεγκτών, έξι (6) ΠΕ Διοικητικού - Οι¬ 
κονομικού και έναν (1) ΤΕ Διοικητικού - Λογιστικού, που 
μετακινούνται για τη διενέργεια επιτόπιων ελέγχων σε 
φορείς του στενού και του ευρύτερου δημόσιου τομέα. 

Οι μέρες μετακίνησης εκτός έδρας που έχουν πραγ¬ 
ματοποιηθεί μέσα στο 2017, μέχρι τη δημοσίευση της 

Τεύχος ΒΊ 215/06.04.2017 


παρούσας, συμψηφίζονται με τις ημέρες εκτός έδρας 
που καθορίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2017 

Οι Υπουργοί 

Υφυπουργός Εργασίας, 

Κοινωνικής Ασφάλισης Αναπληρωτής Υπουργός 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 25322/9296 (2) 

Σύσταση Συνδέσμου Δήμων Νότιας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 

ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 135/2010 (ΦΕΚ Α'228/ 
27.12.2010) «Οργανισμός της Αποκεντρωμένης Διοίκη¬ 
σης Αττικής». 

2. Τις διατάξεις του ν. 3852/2010 (ΦΕΚ Α'87/7.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

3. Τις διατάξεις του ν. 2503/2997 (ΦΕΚ 107/Α ) «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

4. Τις διατάξεις των παρ. 1,2 και 3 του άρθρου 245 του 
ν. 3463/2006 «Κώδικας Δήμων και Κοινοτήτων», σύμφω¬ 
να με τις οποίες: 

«1. Δύο ή περισσότεροι Δήμοι μπορούν, με απόφαση 
καθενός από τα δημοτικά συμβούλια, να συστήσουν 
Σύνδεσμο Δήμων με ειδικό σκοπό την εκτέλεση έργων 
ή την παροχή συγκεκριμένων υπηρεσιών ή την άσκηση 
των αρμοδιοτήτων τους, καθώς και για το σχεδίασμά 
και την κατάρτιση προγραμμάτων και μεθόδων για την 
ανάπτυξη του ευρύτερου χώρου τους. Οι σύνδεσμοι αυ¬ 
τοί αποτελούν νομικά πρόσωπα δημοσίου δικαίου των 
ΟΤΑ α' βαθμού. 

2. Η απόφαση των δημοτικών συμβουλίων, η οποία 
λαμβάνεται με την απόλυτη πλειοψηφία του συνόλου 
των μελών τους, περιέχει τον ειδικό σκοπό για τον οποίο 
ιδρύεται ο σύνδεσμος, τη χρονική διάρκεια και την έδρα 
του, καθώς και τις εισφορές που πρέπει να καταβάλλει 
κάθε χρόνο κάθε Δήμος. Στην απόφαση Σύστασης του 
Συνδέσμου αναφέρονται ρητά και οι υπηρεσίες για τις 
οποίες επιβάλλονται τέλη. 

3. Ο Γενικός Γραμματέας της Αποκεντρωμένης Διοί¬ 
κησης, αφού ελέγξει τη νομιμότητα των σχετικών απο¬ 
φάσεων των δημοτικών συμβουλίων που αφορούν τη 
σύσταση του Συνδέσμου, εκδίδει σχετική πράξη που 
δημοσιεύεται στην Εφημερίδα της Κυβερνήσεως. Με 
την ίδια πράξη, σε περίπτωση που υπάρχει διαφωνία 
ανάμεσα στα συμβούλια, ορίζεται και η έδρα του Συν¬ 
δέσμου». 

5. Την αριθμ. 88/2017 απόφαση του Δημοτικού Συμ¬ 
βουλίου του Δήμου Καλλιθέας με θέμα: «Σύσταση Συν¬ 
δέσμου Δήμων Νοτίου Αττικής (ΣυΔΝΑ). 


6. Την αριθμ. 74/2017 απόφαση (σε Ορθή Επανάληψη) 
του Δημοτικού Συμβουλίου του Παλαιού Φαλήρου με 
θέμα: «Λήψη απόφασης για α) τη σύσταση «Συνδέσμου 
Δήμων Νοτίου Αττικής», β) τη συμμετοχή του Δήμου 
Π. Φαλήρου στο Σύνδεσμο και γ) την ψήφιση της συστα¬ 
τικής πράξης αυτού». 

7. Την αριθμ. 84/2017 απόφαση του Δημοτικού Συμ¬ 
βουλίου του Δήμου Αλίμου με θέμα «Ιδρυση συνδέσμου 
Δήμων Νότιας Αττικής συμμετοχή του Δήμου Αλίμου σε 
αυτόν και ψήφιση συστατικής πράξης». 

8. Την αριθμ. ΑΤΤ050 πρόσκληση της Περιφέρειας Ατ¬ 
τικής, Ειδικής Υπηρεσίας Διαχείρισης, Ε.Π. Περιφέρειας 
Αττικής για υποβολή προτάσεων για «Ολοκληρωμένες 
χωρικές επενδύσεις (ΟΧΕ) Βιώσιμης Ανάπτυξης (ΒΑΑ)» 
στο πλαίσιο του Περιφερειακού Προγράμματος «ΑΤΤΙΚΗ 
2014-2020». 

9. Το γεγονός ότι οι τρεις (03) Δήμοι: α) Καλλιθέας, 
β) Παλ. Φαλή ρου και γ) Αλίμου στα πλαίσια της ολοκλη¬ 
ρωμένης χωρικής επένδυσης έχουν κάνει σημαντική 
προεργασία για υποβολή ενιαίας ανταγωνιστικής πρό¬ 
τασης στην πρόσκληση του ΠΕΠ «ΑΤΤΙΚΗ 2014-2010». 

10. Τις διατάξεις της αριθ. 4/06-02-2015 πράξη του 
Υπουργικού Συμβουλίου (ΦΕΚ 24/Ά/06-02-2015) περί 
αποδοχής παραιτήσεως του Γενικού Γραμματέα Αποκε¬ 
ντρωμένης Διοίκησης Αττικής. 

11. Τις διατάξεις του άρθρου 56 του ν. 4257/2014 
(ΦΕΚ 93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών». 

12. Του άρθρου 28 του ν. 4325/2015 (ΦΕΚ 47/Α72015) 
«Εκδημοκρατισμός της Διοίκησης -Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκα¬ 
τάσταση αδικιών και άλλες διατάξεις», αποφασίζουμε: 

Την σύσταση «Συνδέσμου Δήμων Νοτίου Αττικής 
(Συ,Δ.Ν.Α.) ως εξής: 

Άρθρο 1 - 
ΣΥΣΤΑΣΗ 

1. Συστήνεται Σύνδεσμος Δήμων (Ν.Π.Δ.Δ.) του άρ¬ 
θρου 245 ν. 3463/2006 με την επωνυμία «Σύνδεσμος 
Δήμων Νοτίου Αττικής (Συ.Δ.Ν.Α.)». Στον σύνδεσμο συμ¬ 
μετέχουν οι κάτωθι Δήμοι της Περιφερειακής Ενότητας 
του Νότιου Τομέα Αττικής: 

Δήμος Καλλιθέας 

Δήμος Παλαιού Φαλήρου 

Δήμος Αλίμου 

2. Σύμφωνα με τα αποτελέσματα της απογραφής πλη- 
θυσμού-κατοικιών 2011 που αφορούν στον άθ ίθςΐο 
πληθυσμό της χώρας (ΦΕΚ τ. Β' 955/16.4.2014) οι πληθυ¬ 
σμοί των συμμετεχόντων στον υπό σύσταση Σύνδεσμο, 
έχουν ως εξής: 

Δήμος Καλλιθέας 98.951 

Δήμος Παλαιού Φαλήρου 63.736 

Δήμος Αλίμου 41.153 

3. Η σύσταση του Συνδέσμου από όμορους δήμους 
του παραλιακού μετώπου-φαληρικού όρμου, κρίνεται 
αναγκαία για την ανάπτυξη του παραλιακού μετώπου, 
την ανάγκη πρόσθετης περιβαλλοντικής προστασίας 
και αναβάθμισης λόγω και της αυξημένης προσέλευσης 
πολιτών απ' όλη την Αττική για επίσκεψη στους χώρους 
και τις εκδηλώσεις του Ιδρύματος Σταύρος Νιάρχος. 








Τεύχος Β' 1215/06.04.2017 

Άρθρο 2 - 

Σκοπός του Συνδέσμου 

Σκοπός του Συνδέσμου είναι η κοινή ανάπτυξη των 
Δήμων του παραλιακού μετώπου και των Δήμων της 
περιοχής, η περιβαλλοντική προστασία και αναβάθμιση 
τους, λόγω και της αυξημένης προσέλευσης πολιτών απ’ 
όλη την Αττική για επίσκεψη στην παραλία και στους 
χώρους και τις εκδηλώσεις του Κέντρου Πολιτισμού 
«Ίδρυμα Σταύρος Νιάρχος». Ενδεικτικά αναφέρουμε: 

1. Ο κοινός προγραμματισμός και η εκτέλεση έργων 
διαδημοτικού χαρακτήρα, με παράλληλη αξιοποίηση 
όλων των χρηματοδοτικών δυνατοτήτων σε εθνικό, κοι¬ 
νοτικό και διεθνές επίπεδο, η συμβολή στην οικονομική 
ανάπτυξη της περιοχής 

2. Η εκπόνηση πάσης φύσεως μελετών και η ανάπτυξη 
ερευνητικής δραστηριότητας, που αφορούν το χώρο 
της γεωγραφικής ενότητας και της ευρύτερης περιοχής. 

3. Η συνεργασία των δήμων για την αποτελεσματικό¬ 
τερη επίτευξη των καταστατικών του σκοπών. 

4. Η συμβολή στον εκσυγχρονισμό για αποδοτικότερη 
λειτουργία των Ο.Τ.Α της χωρικής ενότητας 

5. Η προστασία και η αναβάθμιση του περιβάλλοντος 

6. Η σύνδεση του αστικού ιστού - παραλιακού μετώπου 
των πόλεων 

7. Η αξιοποίηση του παράκτιου μετώπου και της ενδο- 
χώρας για σκοπούς πολιτισμού, αθλητισμού και αναψυ¬ 
χής και αξιοποίησης κάθε άλλου χώρου κατά Δήμο για 
τους παραπάνω σκοπούς. 

8. Η ανάπτυξη και οργάνωση του πολιτισμού εντός 
της ενότητας με: 

1) Τη συνεργασία δημοσίων και ιδιωτικών και άλλων 
νομικών και φυσικών προσώπων 

2) Τη δημιουργία πολιτιστικών και αθλητικών εστιών 
στους Δήμους 

3) Τη μετάκληση καλλιτεχνικών συγκροτημάτων από 
άλλες χώρες 

9. Η ανάδειξη ιστορικών γεγονότων, τοπίων και μνη¬ 
μείων. 

10. Η συνεργασία των Δήμων για την αξιοποίηση του 
παραλιακού μετώπου με Ευρωπαϊκούς και Διεθνείς Ορ¬ 
γανισμούς. 

Άρθρο 3 - 

Όργανα διοίκησης του Συνδέσμου 

1.0 Σύνδεσμος διοικείται από το διοικητικό συμβού¬ 
λιο, την εκτελεστική επιτροπή και τον πρόεδρό του. 

2. Το διοικητικό συμβούλιο συγκροτείται από αιρετούς 
αντιπροσώπους του κάθε Δήμου, που εκλέγονται από τα 
δημοτικά συμβούλια τους, ανάλογα με τον πληθυσμό 
τους, με βάση τον πληθυσμό του μικρότερου Δήμου ή 
της μικρότερης Κοινότητας, που εκπροσωπείται με έναν 
αντιπρόσωπο, (άρθρο 246 ΚΔΚ). 

Συγκεκριμένα στον υπό σύσταση Σύνδεσμο από την 
εφαρμογή των διατάξεων της παρ. 2 του άρθρου 246 
ΚΔΚ, ορίζεται πενταμελές (5μελές) Διοικητικό Συμβούλιο 
ως εξής: 

Δήμος Καλλιθέας Δύο (2) Αντιπρόσωποι 

Δήμος Παλαιού Φαλήρου Δύο (2) Αντιπρόσωποι 

Δήμος Αλίμου Ένας/Μία (1) Αντιπρόσωπος 

3. Η εκτελεστική επιτροπή είναι τριμελής και αποτελεί- 
ται από τον Πρόεδρο του Συμβουλίου του Συνδέσμου 
ως Πρόεδρο και δύο μέλη. Στις τριμελείς εκτελεστικές 
επιτροπές εκλέγεται και ένα (1) αναπληρωματικό μέλος. 


Άρθρο 4 - 

Έδρα του Συνδέσμου 

Η έδρα του Συνδέσμου θα βρίσκεται στο Δήμο Καλλι¬ 
θέας λόγω του μεγαλύτερου πληθυσμού του. 

Άρθρο 5 - 

Χρονική Διάρκεια 

Η διάρκεια του Συνδέσμου ορίζεται σε τριάντα (30) έτη 
και μπορεί να προσαρμοστεί με απόφαση των συμβου¬ 
λίων των Δήμων που μετέχουν στο Σύνδεσμο. 

(παρ. 5 άρθρου 245 ΚΔΚ ν. 3463/2006). 

Άρθρο 6 - 

Πόροι 

1. Πόροι του Συνδέσμου θα είναι: 

1) Οι πρόσοδοι από την περιουσία του, 

2) Οι ετήσιες εισφορές των Δήμων μελών, 

3) Δωρεές, επιχορηγήσεις και εισφορές που παρέχει 
το δημόσιο, η Ε.Ε., άλλα φυσικά ή νομικά πρόσωπα ή 
οργανισμοί, 

4) Οι πρόσοδοι από τους φόρους και τα δικαιώματα 
που τυχόν επιβληθούν υπέρ του Συνδέσμου και 

5) Κάθε άλλη πηγή 

2. Το ποσό της εισφοράς που πρέπει να καταβάλλει 
ο καθένας από τους παραπάνω Δήμους ορίζεται ως το 
0,7% επί των ετήσιων τακτικών του εσόδων. 

3. Με απόφαση τους τα Δημοτικά Συμβούλια των Δή¬ 
μων που μετέχουν στο Σύνδεσμο μπορούν να αναπρο¬ 
σαρμόσουν τις εισφορές των μελών του πέρα από τα 
όρια της συστατικής πράξης, (παρ. 5 άρθρου 245 ΚΔΚ 
ν. 3463/2006). 

Από την παρούσα απόφαση προκαλείται δαπάνη: 

Σε βάρος του προϋπολογισμού του Δήμου Καλλιθέας 
για το έτος 2017 συνολικού ποσού εκατόν δεκατεσσά¬ 
ρων χιλιάδων και είκοσι εννέα ευρώ (114.029,006) η 
οποία αντιστοιχεί στα επτά δωδέκατα (7/12) του 0,7% 
των τακτικών εσόδων, όπως αυτά διαμορφώθηκαν στο 
τέλος του προηγούμενου έτους 2016, και θα βαρύνει τον 
ΚΑ 00.6721.0002 με τίτλο «Εισφορά υπέρ Συνδέσμου 
Δήμων Νοτίου Αττικής (Συ.Δ.Ν.Α.) 

Σε βάρος του προϋπολογισμού του Δήμου Παλαιού 
Φαλήρου για το έτος 2017 συνολικού ποσού εκατόν ενε¬ 
νήντα πέντε χιλιάδων επτακοσίων σαράντα οκτώ ευρώ 
(195.748,006), η οποία αντιστοιχεί στα επτά δωδέκατα 
(7/12) του 0,7% των τακτικών εσόδων, όπως αυτά δια¬ 
μορφώθηκαν στο τέλοςτου προηγούμενου έτους 2016, 
και θα βαρύνει τον ΚΑ 00.6721.0002 με τίτλο «Εισφορά 
υπέρ Συνδέσμου Δήμων Νόμου Αττικής (Συ.Δ.Ν.Α.)». 

Σε βάρος του προϋπολογισμού του Δήμου Αλίμου για 
το έτος 2017 συνολικού ποσού εξήντα πέντε χιλιάδων 
ευρώ (65.000,006), η οποία αντιστοιχεί στα επτά δωδέκα¬ 
τα (7/12) του 0,7% των τακτικών εσόδων, όπως αυτά δια¬ 
μορφώθηκαν στο τέλοςτου προηγούμενου έτους 2016, 
και θα βαρύνει τον ΚΑ 00.6721.0002 με τίτλο «Εισφορά 
υπέρ Συνδέσμου Δήμων Νοτίου Αττικής (Συ.Δ.Ν.Α.) 

Ανάλογες πιστώσεις θα εγγραφούν από κάθε συμμε- 
τέχοντα Δήμο και στους προϋπολογισμούς των επόμε¬ 
νων οικονομικών ετών και στον ίδιο ΚΑ και οι οποίες θα 
αντιστοιχούν στο 0,7% των τακτικών εσόδων, όπως θα 
διαμορφώνονται στο τέλος του προηγούμενου έτους 




10352 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 215/06.04.2017 


του οικονομικού έτους αναφοράς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2017 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 77058/11636 (3) 

Υπερωριακή εργασία προσωπικού δακοκτονίας 

Π.Ε. Λακωνίας έτους 2017. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 3,159,186, 282, και 283 
του ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του π.δ. 131/2010 «Οργανισμός της 
Περιφέρειας Πελοποννήσου» (ΦΕΚ 224 Α'). 

3. Τις διατάξεις του ν. 2732/1999 «Διεπαγγελματικές 
Οργανώσεις και ρύθμιση θεμάτων αρμοδιότητας του 
Υπουργείου Γεωργίας». 

4. Τις διατάξεις του άρθρου 20 του ν. 4354/2015 σύμ¬ 
φωνα με το οποίο ο αριθμός ωρών απογευματινής υπε- 
ρωριακής με αμοιβή εργασίας δεν μπορεί να υπερβαίνει 
τις εκατόν είκοσι (120) ώρες ανά υπάλληλο ανά εξάμηνο 
και οι ώρες νυκτερινών Κυριακών και εξαιρέσιμων ημε¬ 
ρών δεν μπορεί να υπερβούν τις ενενήντα έξι (96) κατά 
περίπτωση το εξάμηνο. 

5. Τις διατάξεις της παρ. 7 του άρθρου 25 του ν. 2738/ 
1999 « Συλλογικές διαπραγματεύσεις στην Δημόσια Διοί¬ 
κηση, μονιμοποιήσεις συμβασιούχων αορίστου χρόνου 
και άλλες διατάξεις». 

6. Την αριθμ 80951/27377/31-10-2014 απόφαση μας 
«περί μεταβίβασης αρμοδιοτήτων στους άμεσα εκλεγμέ¬ 
νους Αντιπεριφερειάρχες Περιφέρειας Πελοποννήσου» 
(ΦΕΚ 3101/ Β718-11-2014). 

7. Τις ανάγκες του προγράμματος δακοκτονίας έτους 
2017. 

8. Το γεγονός ότι η διάρκεια των εργασιών δακοκτονί¬ 
ας ορίζεται από 1 ηε Μαρτίου μέχρι 31 Δεκεμβρίου κάθε 
χρόνου (Απόφαση Υπουργών Οικονομίας και Οικονομι- 
κών-Αγροτικής Ανάπτυξης και Τροφίμων Α.Π. 123877 
(ΦΕΚ 775/Β79-6-2005). 

9. Την αναγκαιότητα που προκύπτει για την υπερω- 
ριακή απασχόληση από την φύση του αντικειμένου 
της Δακοκτονίας, (μισθοδοσία Τομεαρχών και εργατο- 
τεχνικού προσωπικού, διενέργεια όλων των σχετικών 
διαγωνισμών, αναγκαιότητα επεμβάσεων βάσει δεδο¬ 
μένων του δακοπληθυσμού και όχι προγραμματισμέ¬ 
νων επεμβάσεων, αναγκαιότητα ελέγχου, εποπτείας και 
παρακολούθησης των συνεργείων ψεκασμού καθώς και 
του εποχικού προσωπικού). 


ΙΟ.Την υπ' αριθμ. 54923/8563/2-3-2017 απόφαση Πε¬ 
ριφερειάρχη για ορισμό υπευθύνων Δακοκτονίας έτους 
2016. 

11 .Την εγγεγραμμένη πίστωση ύψους 9.000,00€ στον 
Ε.Φ.4295, ΚΑΕ0511.0001 του προϋπολογισμού της Περ. 
Ενότητας Λακωνίας οικ. έτους 2017, αποφασίζουμε: 

Εγκρίνουμε την παροχή υπερωριακής εργασίας για 
το διάστημα 

Το διάστημα παροχήςτης υπερωριακής εργασίας από 
την δημοσίευση της παρούσας απόφασης στο ΦΕΚ μέχρι 
και την 31 Δεκεμβρίου 2017. 

1. Για τον Δ/ντή Δακοκτονίας, τους επόπτες Δακοκτο¬ 
νίας, τον λογιστή Δακοκτονίας, τον γραμματέα Δακοκτο¬ 
νίας της Περιφερειακής Ενότητας Λακωνίας υπερωριακή 
εργασία, με αμοιβή ως ακολούθως: 

α) Δ/ντής δακοκτονίας μέχρι 200 ώρες απογευματινής 
εργασίας. 

β) Επόπτες δακοκτονίας μέχρι 200 ώρες για κάθε επό¬ 
πτη απογευματινές ώρες, 

γ) Λογιστής μέχρι 200 ώρες απογευματινής εργασίας. 

δ) Γραμματέας μέχρι 200 ώρες απογευματινής εργα¬ 
σίας. 

2. Σύμφωνα με το άρθρο 20 του ν. 4354/2015 ο αριθ¬ 
μός ωρών απογευματινής υπερωριακής με αμοιβή ερ¬ 
γασίας δεν μπορεί να υπερβαίνει τις εκατόν είκοσι (120) 
ώρες ανά υπάλληλο ανά εξάμηνο. 

3. Ο Δ/ντης Δακοκτονίας, οι επόπτες Δακοκτονίας, ο 
λογιστής Δακοκτονίας και ο γραμματέας Δακοκτονίας, 
οι οποίοι θα εφαρμόσουν το πρόγραμμα δακοκτονίας 
έτους 2017 (του καταργηθέντος Ταμείου Προστασίας 
Ελαιοπαραγωγής), είναι υπάλληλοι της Περιφερειακής 
Ενότητας Λακωνίας της Περιφέρειας Πελοποννήσου 
και έχουν ορισθεί με την αριθμ. 54923/8563/2-3-2017 
απόφαση Περιφερειάρχη Πελοποννήσου. 

4. Με απόφαση του Δ/ντη Δακοκτονίας Λακωνίας θα 
καθορίζονται οι μήνες της ως άνω υπερωριακής απασχό¬ 
λησης με αμοιβή και ο αριθμόςτωνωρών κατά μήνα για 
τον κάθε υπάλληλο ανάλογα με τις ανάγκες εφαρμογής 
του προγράμματος δακοκτονίας. 

5. Υπεύθυνος για την παρακολούθηση και τον έλεγχο 
της πραγματικής προσφοράς της προαναφερόμενης 
εργασίας είναι ο Δ/ντης Δακοκτονίας Λακωνίας. 

6. Η προκαλούμενη δαπάνη θα καλυφθεί από πιστώ¬ 
σεις του Υπουργείου Εσωτερικών που τηρούνται στο 
Ταμείο Παρακαταθηκών και Δανείων αποκλειστικά και 
μόνο προς κάλυψη δαπανών δακοκτονίας και θα βαρύ¬ 
νει τον προϋπολογισμό της Περ. Ενότητας Λακωνίας και 
συγκεκριμένα τον ΚΑΕ 4295.0511.0001 στον οποίο έχει 
εγγράφει πίστωση 9.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη 24 Μαρτίου 2017 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

